Συντεταγμένες: 52°42′N 4°48′E﻿ / ﻿52.700°N 4.800°E﻿ / 52.700; 4.800

Η **Βόρεια Ολλανδία** (Ολλανδικά: Noord-Holland (βοήθεια·πολυμέσα)) είναι επαρχία της δυτικής Ολλανδίας, με πρωτεύουσα το Χάαρλεμ και μεγαλύτερη πόλη το Άμστερνταμ. Είναι η δεύτερη σε πληθυσμό και η δεύτερη πιο πυκνοκατοικημένη επαρχία της χώρας.

Ιστορία
-------

Δορυφορική φωτογραφία της Βόρειας Ολλανδίας
Στο μεγαλύτερο μέρος της ιστορίας των σημερινών Κάτω Χωρών, η Βόρεια Ολλανδία ήταν κεντρικό κομμάτι της. Μεταξύ του 9ου και του 16ου αιώνα, στη Βόρεια Ολλανδία προσαρτήθηκαν εδάφη του Φρίσλαντ και η επαρχία αποκαλούντο «Ολλανδία και Δυτική Φρισλανδία». 
  
Η σημερινή Βόρεια Ολλανδία έχει τις ρίζες της στην περίοδο της Γαλλικής κυριαρχίας από το 1795 ως το 1813. Το 1795, το προηγούμενο καθεστώς αντικαταστάθηκε με τη Μπαταβική Δημοκρατία και με το σύνταγμα του 1798 τα παλιά σύνορα άλλαξαν ριζικά. Η δημοκρατία χωρίστηκε σε οκτώ τμήματα (departments) με σχεδόν ίδιο πληθυσμό. Το 1801 επανήλθαν τα παλιά σύνορα αλλά τελικά η ενωμένη επαρχία της Ολλανδίας διασπάστηκε σε βορά και νότο με εμφανή σκοπό την πολιτική αποδυνάμωσή της από τους Γάλλους. Το 1807, η επαρχία αναδιοργανώθηκε στο «Άμστελλαντ» (Βόρεια Ολλανδία) και το «Μάασλαντ» (Νότια Ολλανδία), αλλά το 1810 η πρώτη ενσωματώθηκε στη Γαλλική αυτοκρατορία μαζί με την Ουτρέχτη ως «Zuiderzee» (γαλ. *Zuyderzée*) και η δεύτερη μετονομάστηκε σε «Monden van de Maas» (γαλ. *Bouches-de-la-Meuse*).
  
Μετά την πτώση του Ναπολέοντα το 1813 και την εισαγωγή του συντάγματος του 1814, η Βόρεια και η Νότια επαρχία ενώθηκαν ως «Ολλανδία», παρά την πρόταση που υπήρξε για την αποκατάσταση του παλαιού ονόματος της «Ολλανδίας και Δυτικής Φρισλανδίας». Εντούτοις, οι δυο επαρχίες συνέχισαν να κυβερνούνται αυτόνομα και η ιδέα για τον επίσημο διαχωρισμό τους παρέμεινε ζωντανή. Αυτό συνέβη το 1840, όταν το Άμστερνταμ διαφώνησε με τη μεταφορά του εφετείου στη Χάγη της Νότιας Ολλανδίας. 
  
Το Φεβρουάριο του 2011, η Βόρεια Ολλανδία ξεκίνησε συζητήσεις για την συγχώνευσή της με την Ουτρέχτη και τη Φλέβολαντ, κάτι που η εθνική κυβέρνηση είδε κατ’αρχήν θετικά. Μαζί, οι τρεις επαρχίες θα αποτελούσαν ουσιαστικά τη μεγαλύτερη και οικονομικά σημαντικότερη επαρχία της Ολλανδίας, έχοντας στους κόλπους της το τρίγωνο του Ράντσταντ.

Γεωγραφία
---------

Χάρτης της Βόρειας Ολλανδίας
Η Βόρεια Ολλανδία είναι μια χερσόνησος μεταξύ της Βόρειας θάλασσας και του Άισελμεερ. Παραπάνω από τη μισή έκτασή της βρίσκεται κάτω από το επίπεδο του νερού και έχει μετατραπεί σε καλλιεργήσιμο έδαφος με τεχνιτά μέσα. Η Βόρεια Ολλανδία διαθέτει πέντε δήμους με πληθυσμό πάνω από 100.000 κατοίκους, το Άμστερνταμ, το Χάαρλεμ, το Ζάανσταντ, το Χάαρλεμμερμεερ και το Άλκμααρ. Επτά ακόμα δήμοι έχουν πληθυσμό μεταξύ 50.000 και 100.000 ανθρώπων, το Χίλφερσουμ, το Άμστελφεϊν, το Πούρμερεντ, το Χόορν, το Φέλσεν, το Ντεν Χέλντερ, και το Χέερχουχοβαρτ. Στη Βόρεια Ολλανδία ανήκει επίσης το πανέμορφο νησί του Τέξελ, ενώ υπάρχει διαρκής συζήτηση για την ενσωμάτωση στην επαρχία των νησιών Μποναίρ, Σάμπα και Αγίου Ευσταθίου. Και τα τρία βρίσκονται στην Καραϊβική και αποτελούν πρώην Ολλανδικές αποικίες και μέλη του Βασιλείου των Κάτω Χωρών.

Διοικητική διαίρεση
-------------------

Η μεγάλη εκκλησία του Χάαρλεμ
Η Βόρεια Ολλανδία είναι διαιρεμένη στους ακόλουθους 58 δήμους:


|  |  |  |
| --- | --- | --- |
| 
* Άαλσμεερ
* Άλκμααρ
* Άμστελφεϊν
* Άμστερνταμ
* Άννα Πάουλοβνα
* Άουντερ-Άμστελ
* Άουτχοορν
* Άουχεϊστ
* Βάιντεμερεν
* Βάτερλαντ
* Βέισπ
* Βίρινχεν
* Βίρινχερμεερ
* Βόρμερλαντ
* Ένκχαουζεν
* Ένταμ-Φόλενταμ
* Ζάανσταντ
* Ζάιπε
* Ζάντφοορτ
* Ζέιφανχ

 | 
* Κόχενλαντ
* Λάαντσμεερ
* Λάνχενταϊκ
* Λάρεν
* Μάουντεν
* Μέντεμπλικ
* Μπέιμστερ
* Μπέρχεν
* Μπέφερβαϊκ
* Μπλάρικουμ
* Μπλούμεντααλ
* Μπούσουμ
* Νάαρντεν
* Νίντορπ
* Ντρέχτερλαντ
* Όουστζααν
* Όπμεερ
* Πούρμερεντ
* Στέντε Μπρούκ
* Σχάχεν

 | 
* Σχέρμερ
* Τέξελ
* Φέλσεν
* Χάαρλεμ
* Χάαρλεμερλιντε εν Σπάαρνβαουντε
* Χάαρλεμμερμεερ
* Χάρενκαρπελ
* Χάουζεν
* Χέερχουχοβαρντ
* Χέιλου
* Χέιμσκερκ
* Χέιμστεντε
* Χίλφερσουμ
* Χόορν
* Χραφτ-Ντε Ράιπ

 |

Παραπομπές και σημειώσεις
-------------------------

1. ↑  www.noord-holland.nl/English/Province\_of\_Noord\_Holland.
2. ↑  www.noord-holland.nl/Over\_de\_provincie/Noord\_Holland\_in\_cijfers.
3. ↑
4. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 22 Μαρτίου 2012. Ανακτήθηκε στις 4 Μαΐου 2011.
5. ↑

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Βόρεια Ολλανδία** |

* Επίσημος ιστότοπος
* Χάρτης από τα Google Maps
* Τοπικό τουριστικό γραφείο
* Φωτογραφίες της Βόρειας Ολλανδίας
* Ιστοσελίδα του Χάαρλεμ
* Ολλανδία Βόρεια Ολλανδία στο Curlie

|  |  |  |  |  |
| --- | --- | --- | --- | --- |
| 

| π • σ • ε
Επαρχίες της Ολλανδίας |
| --- |
|  |
| 
* Βόρεια Βραβάντη
* Βόρεια Ολλανδία
* Ζηλανδία
* Λιμβουργία
* Νότια Ολλανδία
* Ντρέντε
* Οφεράισσελ
* Ουτρέχτη
* Φλέβολαντ
* Φρίσλαντ
* Χέλντερλαντ
* Χρόνινγκεν
 |  |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 244089236
* LCCN: n79067879
* GND: 4075461-3
* BNF: cb119813415 (data)
* NKC: ge129062

 |

 |